SL Uradni list Evropske unije C 106/22

Povzetek podatkov, ki so ga predložile države članice o državni pomoči, dodeljeni na podlagi Uredbe Komisije (ES) št. 1857/2006 o uporabi členov 87 in 88 Pogodbe ES o državni pomoči malim in srednje velikim podjetjem, ki se ukvarjajo s proizvodnjo, predelavo in trženjem kmetijskih proizvodov in spremembi Uredbe (ES) št. 70/2001

(2008/C 106/09)

Številka XA: XA 323/07

Država članica: Madžarska

Regija: Cela država

Naziv sheme pomoči ali ime podjetja, ki prejme individualno pomoč: 2007. évben aszálykárt szenvedett mezőgazdasági termelők kedvezményes hitelhez jutási lehetőségének támogatása

Pravna podlaga:

— Uredba Komisije (ES) št. 1860/2004 z dne 6. oktobra 2004 o uporabi členov 87 in 88 Pogodbe ES za de minimis pomoči v kmetijskem in ribiškem sektorju (UL L 325, 28.10.2004, str. 4);

— 2006. évi LXXXVIII. törvény a nemzeti agrár-kárenyhítési rendszerről;

— 88/2006 (XII. 28.) FVM rendelet a nemzeti agrárkár-enyhítési rendszerről szóló 2006. évi LXXXVIII. törvény végrehajtásának szabályairól;

— A földművelésügyi és vidékfejlesztési miniszter /2007. (…..) FVM rendelete a 2007. évben aszálykárt szenvedett mezőgazdasági termelők kedvezményes hitelhez jutási lehetőségéről

Načrtovani letni izdatki po shemi ali skupni znesek individualne pomoči, dodeljene podjetju: Načrtovani letni izdatki: 200–220 milijonov HUF

Največja intenzivnost pomoči: Največja intenzivnost pomoči za posojila in jamstva za posojila znaša skupaj 80 % izgube pridelka.

Datum izvajanja: Od oktobra 2007

Trajanje sheme ali individualne pomoči:

Cilj pomoči: Cilj pomoči je zagotoviti kmetom (majhna in srednje velika podjetja) nadomestila za škodo, ki so jo utrpeli zaradi suše v letu 2007.

Kmetje so utrpeli znatno zmanjšanje prihodka (v nekaterih primerih je bilo izgubljenih 50–100 % pridelka). Da se nadomesti takšna izguba zaslužka, bodo kmetje upravičeni do subvencioniranih posojil, takšna posojila pa bodo dopolnjena tudi s preferencialnim jamstvom.

Znesek pomoči, vključen v jamstvo za posojilo, se izračuna na podlagi Uredbe Komisije (ES) št. 1860/2004 z dne 6. oktobra 2004 o uporabi členov 87 in 88 Pogodbe ES za de minimis pomoči v kmetijskem in ribiškem sektorju. Jamstvene institucije zagotovijo jamstvo za posojilo na podlagi Uredbe št. 50/2007 (VI.27) FVM o institucionalnem jamstvu, ki ga lahko kmetijska gospodarstva uveljavljajo kot pomoč de minimis. V primeru izplačila jamstva jamstvene institucije celoten znesek posrednega jamstva iz proračunskih sredstev nakažejo finančni instituciji, ki zagotovi financiranje.

Uporablja se člen 11 Uredbe (ES) št. 1857/2006.

Največja intenzivnost dodeljene pomoči (subvencionirana obrestna mera in zagotovitev jamstva) znaša 80 % izgube dohodka

Zadevni gospodarski sektorji: Sektor pridelave rastlin (poljščine)

Naziv in naslov organa, ki dodeli pomoč:

Földművelésügyi és Vidékfejlesztési Minisztérium Kossuth Lajos tér 11. H-1055 Budapest

Spletni naslov: http://www.fvm.hu/main.php?folderID=1846&articleID=11273&ctag=articlelist&iid=1

András Máhr

Državni sekretar

Številka pomoči: XA 337/07

Država članica: Italija

Regija: Umbria

Naziv sheme pomoči ali ime podjetja, ki prejme individualno pomoč: Progetti integrati di filiera a favore delle PMI attive nel settore della produzione, trasformazione e commercializzazione dei prodotti di cui all'allegato I del trattato. Criteri per la concessione degli aiuti

Pravna podlaga: Deliberazione della Giunta Regionale n. 1798 del 12 novembre 2007 avente per oggetto „Modifiche ed integrazioni alla DGR 1449/2007 concernente: Progetti integrati di filiera a favore delle PMI attive nel settore della produzione, trasformazione e commercializzazione dei prodotti di cui all'allegato I del trattato, criteri per la concessione degli aiuti“

Ta shema pomoči se šteje za prilagoditev predhodne sheme pomoči, ki je v skladu z Uredbo (ES) št. 1/2004 pri Komisiji registrirana pod številko XA 02/05. Objavljena bo v posebnem javnem razpisu, v katerem se bodo določili pogoji za predložitev vlog za pomoč, vendar bo objava, kot določa člen 20 Uredbe (ES) št. 1857/2006, mogoča šele po obvestilu Komisije, da je prejela ta povzetek in ga objavila na svoji spletni strani.

Treba je poudariti, da se za kategorije pomoči, ki se nanašajo na sektor predelave in trženja proizvodov iz Priloge I k Pogodbi, pravna podlaga, ki jo predstavlja navedena shema izvzete pomoči št. XA 02/05, prilagodi v skladu z določbami Uredbe (ES) 70/2001, kot jo spreminja in dopolnjuje člen 21 Uredbe (ES) št. 1857/2006. Zato se v skladu s členom 9 navedene Uredbe (ES) št. 70/2001 Komisiji ES skupaj s sedanjo shemo pomoči pošlje tudi zadevni povzetek podatkov, ki je pravni predpogoj za izvajanje sheme izvzete pomoči za navedeni sektor

Načrtovani letni izdatki po shemi ali skupni znesek individualne pomoči, dodeljene podjetju: 5 450 000 EUR, od katerih:

5 000 000 EUR predvsem za podjetja na območju jezera Trasimeno v pokrajini Perugia (Magione, Panicale, C. del Lago, Tuoro, Passignano, Città della Pieve, Piegaro, Paciano);

450 000 EUR za prvo dodelitev in dodelitev pomoči za podporo integriranih projektov agroživilskih mrež v drugih delih regije v skladu z opredelitvijo programa za razvoj podeželja Umbrije 2007–2013, ki je v postopku odobritve s strani Evropske komisije

Največja intenzivnost pomoči:

1. V sektorju primarne proizvodnje se pomoč v obliki kapitalskega prispevka dodeli v naslednjem največjem znesku: — 40 % stroškov za naslednje posege/dejavnosti: (a) Gradnja ali izboljšanje nepremičnin in nakup kmetijskih zemljišč do zneska največ 10 % skupnih stroškov, ki jih krije vsaka vključena stran. Pomoč se lahko poleg tega odobri za nakup nepremičnin, če so nujne za dosego ciljev projekta, do največjega dovoljenega zneska 516,00 EUR na uporabni kvadratni meter; (b) Stroški uvajanja podjetniških sistemov kakovosti v skladu z merili standarda ISO 9000. — 20 % stroškov nakupa strojev in opreme, vključno z računalniško opremo. — 12 % splošnih stroškov, povezanih s stroški pod točkama (a) in (b), vključno z nakupom patentov in licenc. Zgoraj navedeni odstotni deleži se povečajo za 10 točk, če se poseg/dejavnost opravlja na gorskih območjih ali območjih z omejenimi možnostmi, opredeljenih v programu za razvoj podeželja Umbrije 2007–2013 in v skladu s členoma 50 in 94 Uredbe (ES) št. 1698/2005, ter za dodatnih 10 točk, če je izvajalec mladi kmet. V vsakem primeru skupni znesek odobrenih pomoči za posamezno gospodarstvo ne sme preseči 400 000 EUR v katerem koli triletnem obdobju ali 500 000 EUR, če je gospodarstvo na gorskem območju ali območju z omejenimi možnostmi, opredeljenem v programu za razvoj podeželja Umbrije 2007–2013 in v skladu s členoma 50 in 94 Uredbe (ES) št. 1698/2005. V sektor primarne proizvodnje spadajo tudi naložbe v kmetijsko gospodarstvo, potrebne za pripravo živalskega ali rastlinskega proizvoda za prvo prodajo. Prva prodaja je opredeljena kot prodaja trgovcu na drobno ali predelovalcu, ki jo opravi primarni proizvajalec, ter katera koli dejavnost, potrebna za pripravo proizvoda za prvo prodajo, vključno s prodajo končnemu uporabniku, če se opravlja v prostorih, ki niso ločeni od prostorov, namenjenih primarni dejavnosti. Iz pomoči se izključijo: — nakup proizvodnih pravic, živali in letnih rastlin, — drenažna dela, oprema za namakanje in namakalna dela, — zasaditev letnih rastlin, — preproste naložbe za nadomestitev, — naložbe za proizvodnjo proizvodov, ki posnemajo ali nadomeščajo mleko in mlečne proizvode.

2. V sektorju predelave in trženja se pomoč v obliki kapitalskega prispevka dodeli v največjem možnem znesku 40 % stroškov za naslednje posege/dejavnosti: (a) Gradnja ali izboljšava nepremičnin. Pomoč se lahko poleg tega odobri za nakup nepremičnin, če so nujne za cilje projekta, do največjega dovoljenega zneska 516,00 EUR na uporabni kvadratni meter; (b) Stroški uvajanja podjetniških sistemov kakovosti v skladu z merili standarda ISO 9000; (c) Nakup strojev in opreme, vključno z računalniško opremo, ter tehnoloških naprav; (d) Splošni stroški, povezani s stroški pod točkami a), b) in c), vključno z nakupom patentov in licenc, do zneska največ 12 % teh stroškov. Iz pomoči se izključijo: — naložbe na ravni trgovine na drobno, — naložbe za predelavo ali trženje proizvodov, ki izvirajo iz držav zunaj Skupnosti. Za vsako podjetje so upravičeni stroški omejeni na 40 % prihodkov, prijavljenih v zadnjem odobrenem proračunu na dan predložitve vloge, ali na desetkratni znesek osnovnega kapitala podjetja, vpisanega na isti dan. V vsakem primeru so za podjetja, ki se ukvarjajo s predelavo in trženjem kmetijskih proizvodov iz Priloge I k Pogodbi, upravičeni stroški le tisti, ki so v skladu z Uredbo (ES) št. 70/2001.

3. V sektorju integralnega upravljanja na področju kakovosti, varstva okolja, javnega zdravja, zdravja rastlin in živali, dobrega počutja živali in varstva pri delu se pomoč v obliki kapitalskega prispevka dodeli v naslednjem znesku: — Do 100 % stroškov, ki jih krijejo posamezni ali združeni proizvajalci, in do največ 30 000 EUR na podjetje za naslednje posege: (a) stroški kontrol, povezanih z izdajo prvih potrdil za kakovostne proizvode, priznane na ravni Skupnosti (DOC, DOCG, ZOP, IGT, ZGO, SGT in ekološki proizvodi). — Do 50 % stroškov in do zneska največ 100 000 EUR na podjetje za naslednje posege: (b) stroški uvajanja okoljskih sistemov kakovosti v skladu z merili standarda ISO 14000 ali EMAS. — Do 80 % stroškov in do zneska največ 100 000 EUR na podjetje za naslednje posege: (c) stroški uvajanja sistemov za potrjevanje v prehranjevalni verigi. — Do 70 % stroškov, ki jih krijejo posamezna ali povezana podjetja, in do zneska največ 200 000 EUR za posege v zvezi z dejavnostmi za podporo trženja, med katere spadajo: (d) publikacije, kot so katalogi ali spletne strani, ki vsebujejo informacije o zadevnem proizvodu iz sektorja, pod pogojem, da so informacije nevtralne in da imajo vsi nosilci dejavnosti v sektorju enake možnosti za predstavitev v publikaciji; (e) priprava srečanj za izmenjavo znanja med podjetji, natečajev, sejmov in razstav ter sodelovanje na njih, pri čemer se priznajo le stroški za: kotizacije, prevoz, publikacije, najemnine razstavnih prostorov, simbolične nagrade do vrednosti 250 EUR na nagrado in zmagovalca; (f) za kakovostne proizvode, priznane na ravni Skupnosti (DOC, DOCG, ZOP, IGT, ZGO, SGT in ekološki proizvodi): (i) razširjanje znanstvenih dognanj; (ii) informacije o sistemih kakovosti in prehrambenih koristih navedenih proizvodov ter njihovi uporabi, kadar sklicevanje na poreklo proizvoda popolnoma ustreza sklicevanjem, ki jih je za zadevne proizvode registrirala Skupnost. Pomoč za zagotavljanje tehnične podpore v nobenem primeru ne vključuje neposrednih plačil kmetom, razen v primerih iz člena 14(5) Uredbe (ES) št. 1857/2006

Datum začetka izvajanja:

Trajanje sheme ali individualne pomoči: Do 31. decembra 2008

Cilj pomoči: Podpora srednjim in malim podjetjem, ki delujejo v sektorju proizvodnje, predelave in trženja proizvodov iz Priloge I Pogodbe ES (razen proizvodov iz sektorjev gozdarstva, bioenergije in ribištva), namenjeni krepitvi konkurenčnosti glavnih agroživilskih mrež v Umbriji z uvajanjem inovacij na področju proizvodov in postopkov, integralnega upravljanja na področju kakovosti, varstva in zaščite okolja ter dejavnosti za podporo trženja kmetijskih proizvodov, zlasti kakovostnih.

V proizvodnem sektorju se za izvzetje iz te sheme uporabljajo členi 4, 14 in 15 Uredbe (ES) št. 1857/2006.

V sektorju predelave in trženja se za izvzetje iz te sheme uporabljata člena 4 in 5 Uredbe (ES) št. 70/2001.

Upravičeni stroški, ki jih pokriva shema pomoči, so navedeni v odstavku „Največja intenzivnost pomoči“

Zadevni sektorji: Sektorji, ki jih zajema shema pomoči, so proizvodnja, predelava in trženje proizvodov iz Priloge I Pogodbe ES (razen proizvodov iz sektorjev gozdarstva, bioenergije in ribištva).

Za vse pobude, ki jih zajema ta shema pomoči, bo treba dokazati obstoj normalnih tržnih možnosti. Naložbe, ki povečujejo proizvodne možnosti v sektorjih, v katerih so prisotne posebne omejitve znotraj običajnih tržnih organizacij, niso upravičene do pomoči, razen če se dokaže, da so bile pridobljene zadevne proizvodne kvote

Naziv in naslov organa, ki dodeli pomoč:

Regione Umbria — Direzione regionale all'Agricoltura e foreste, aree protette, valorizzazione dei sistemi naturalistici e paesaggistici, beni ed attività culturali, sport e spettacolo Centro Direzionale Fontivegge I-06100 Perugia

Spletna stran: www.regione.umbria.it

izberite „aree tematiche“,

izberite „agricoltura e foreste“ na levi,

pod „ultime notizie“ izberite „D.G.R. del“,

izberite „clicca qui“.

E-naslov:

fgarofalo@regione.umbria.it

Drugi podatki: Pomoč v sektorju predelave in trženja kmetijskih proizvodov iz Priloge I k Pogodbi se obravnava v okviru sheme izvzete pomoči v skladu z Uredbo (ES) št. 70/2001. Zato se v skladu s členom 9 navedene uredbe povzetek informacij o pomoči, dodeljeni v okviru sheme izvzete pomoči v navedenem sektorju, pošlje Komisiji skupaj s tem povzetkom informacij

Številka XA: XA 344/07

Država članica: Francija

Regija: Département de la Manche

Naziv sheme pomoči ali ime podjetja, ki prejme individualno pomoč: Accompagnement au développement de la Qualification Agriculture Raisonnée

Pravna podlaga:

— Articles L 1511 et suivants, articles L 3231-2 et L3232-17 du Code général des collectivités territoriales

— Délibération du conseil général de la Manche no 2006-II-3/06 du 19 juin 2006

— Convention entre l'État et le département relative à l'accompagnement au développement de la qualification à l'agriculture raisonnée

Načrtovani letni izdatki po shemi: Letna pomoč v višini največ 28 750 EUR

Največja intenzivnost pomoči: 100 % honorarja strokovnega delavca, vendar za največ dvodnevno posredovanje na posameznem kmetijskem gospodarstvu

Datum začetka izvajanja: Po prejemu potrdila o prejemu s strani Evropske komisije

Trajanje sheme ali individualne pomoči: Največ do 31. decembra 2009

Cilj pomoči: Cilj sheme je, da splošni svet departmaja Manche krije strošek največ dvodnevnega dela strokovnega delavca in s tem prispeva k večji usposobljenosti kmetij za integrirano kmetijstvo. Pomoč se plača svetovalnemu organu, ki je pristojen za predhodno revizijo, in v nobenem primeru neposredno nosilcu kmetijskega gospodarstva. Za pomoč veljajo pravila iz člena 15 Uredbe (ES) št. 1857/2006 o kmetijski izjemi

Zadevni gospodarski sektorji: Vsa kmetijska gospodarstva v departmaju, pod pogojem da ustrezajo opredelitvi Skupnosti za mala in srednje velika podjetja

Naziv in naslov organa, ki dodeli pomoč:

Monsieur le président du conseil général de la Manche Direction des affaires économiques et du développement rural Service du développement rural Maison du département Rond-point de la liberté F-50008 Saint-Lo cedex

Spletna stran: http://www.cg50.fr/economie/agriculture

Številka XA: XA 346/07

Država članica: Španija

Naziv sheme pomoči: Ayudas para paliar los daños ocasionados por las tormentas de lluvia, granizo y viento ocurridas en la segunda quincena del mes de mayo de 2007, que afectaron a varias comunidades autónomas

Pravna podlaga: Orden APA/ /2007, de … de octubre, por la que se desarrolla el artículo 4 del Real Decreto-ley no 5/2007, de 22 de junio, por el que se adoptan medidas urgentes para reparar los daños causados por las tormentas de lluvia, granizo y viento, que han afectado en la segunda quincena del mes de mayo de 2007, a diversas comunidades autónomas

Načrtovani letni izdatki: 9,1 milijona EUR

Največja intenzivnost pomoči: Največ 80 % izgube

Datum začetka izvajanja: V šestih mesecih od objave Odredbe

Trajanje: December 2008

Cilj pomoči: Cilj pomoči je pokriti izgubo letine, ki ni vključena v zavarovalne police in jo utrpijo kmetje zaradi močnega deževja, toče in silovitega vetra.

Predpogoj, ki mora biti nujno izpolnjen za pridobitev pomoči je, da so prejemniki zavarovali svojo proizvodnjo v okviru načrta letnega zavarovanja kmetijskega gospodarstva (Plan Anual de Seguros).

Do prejema pomoči so upravičeni, če škoda presega 30 % običajne proizvodnje.

Uporaba nespremenljivega odbitka v višini 20 % škode pomeni, da pomoč ne preseže 80 % izgube.

Izguba se bo izračunala za posamezno kmetijo.

Odškodnina, ki se krije iz zavarovalne police, se bo odštela od ocenjenega zneska.

Shema pomoči je v skladu s členom 11 Uredbe Komisije (ES) št. 1857/2006

Zadevni gospodarski sektorji: Neugodne vremenske razmere so prizadele sektor pridelave žit, paradižnika in sadja

Naziv in naslov organa, ki dodeli pomoč:

Entidad Estatal de Seguros Agrarios (ENESA) C/ Miguel Ángel, no 23 — 5a planta E-28010 Madrid

Spletna stran: http://oracle3.mapya.es/documentos_pwe/rd/orden_tormentas.pdf

enesa@mapa.es

Številka XA: XA 352/07

Država članica: Republika Slovenija

Regija: Območje občine Vransko

Naziv sheme pomoči ali ime podjetja, ki prejme individualno pomoč: Programi razvoja podeželja v občini Vransko 2007–2013

Pravna podlaga: Pravilnik o dodeljevanju pomoči za ohranjanje in razvoj kmetijstva in podeželja v občini Vransko za programsko obdobje 2007–2013

Načrtovani letni izdatki po shemi ali skupni znesek individualne pomoči, dodeljene podjetju:

2007: 60 900 EUR

2008: 60 900 EUR

2009: 60 900 EUR

2010: 65 000 EUR

2011: 65 000 EUR

2012: 70 000 EUR

2013: 70 000 EUR

Največja intenzivnost pomoči:

1. Naložbe v kmetijska gospodarstva za primarno proizvodnjo:

— do 50 % upravičenih stroškov na območjih z omejenimi možnostmi in do 40 % upravičenih stroškov za naložbe na drugih območjih,

— do 60 % upravičenih stroškov na OMD, do 50 % upravičenih stroškov za ostala območja če naložbo izvajajo mladi kmetje v petih letih od vzpostavitve kmetijskega gospodarstva.

Podpore se dodelijo za naložbe na področju obnove gospodarskih objektov in nakupu opreme, namenjene kmetijski pridelavi, naložbam v trajne nasade, agromelioracije in ureditev pašnikov.

2. Za ohranjanje tradicionalnih stavb:

— za neproizvodne objekte do 100 % dejanskih stroškov,

— za proizvodna sredstva na kmetijah do 60 % dejanskih stroškov oz. 75 % na OMD, pod pogojem, da naložba ne povzroči povečanja proizvodne zmogljivosti kmetije,

— dodatna pomoč se lahko odobri v višini do 100 % za pokritje dodatnih stroškov, ki nastanejo zaradi porabe tradicionalnih vrst materiala, ki je potreben za ohranitev značilnosti kulturne dediščine na stavbah.

3. Premestitev kmetijskih poslopij v javnem interesu:

— do 100 % dejanski stroškov, če premestitev poslopja zajema le razstavljanje, odstranitev in ponovno postavitev obstoječih stavb,

— če je posledica premestitve poslopja, da kmet dobi modernejše poslopje, mora sam prispevati vsaj 50 % na OMD, na ostalih območjih pa vsaj 60 % povečanja vrednosti poslopja po premestitvi. Če je upravičenec mladi kmet, je njegov prispevek vsaj 55 % na ostalih območjih ali 45 % na OMD,

— če je posledica premestitve poslopja povečanje proizvodne zmogljivosti, mora kmet sam prispevati vsaj 60 %, na OMD pa vsaj 50 % stroškov v zvezi s povečanjem zmogljivosti. Če je upravičenec mladi kmet, je njegov prispevek vsaj 55 % na ostalih območjih ali 45 % na OMD.

4. Pomoč za plačilo zavarovalnih premij:

— podpora občine znaša razliko pomoči med višino sofinanciranja zavarovalne premije iz nacionalnega proračuna do 50 % upravičenih stroškov zavarovalne premije za zavarovanje posevkov in plodov ter zavarovanja živali zaradi bolezni.

5. Za zaokrožitev zemljišč:

— do 100 % dejanskih stroškov pravnih in upravnih postopkov.

6. Za spodbujanje proizvodnje kakovostnih kmetijskih proizvodov:

— do 100 % stroškov za trženje raziskave, zasnovo in oblikovanje proizvoda, vključno s pomočjo za pripravo vlog za priznanje geografskih označb, označb porekla ali potrdil o posebni naravi proizvoda skladno z ustreznimi uredbami skupnosti. Pomoč se dodeli v obliki subvencioniranih storitev in ne vključuje neposrednih plačil v denarju proizvajalcev.

7. Za zagotavljanje tehnične podpore v kmetijskem sektorju:

— do 100 % stroškov na področju izobraževanja, usposabljanja kmetov, svetovalnih storitev, organizaciji forumov, tekmovanj, razstav, sejmov, publikacij, katalogov, spletišč, razširjanja znanstvenih dognanj. Pomoč se dodeli v obliki subvencioniranih storitev in ne vključuje neposrednih plačil v denarju proizvajalcev

Datum začetka izvajanja: November 2007 (Pomoč ne bo dodeljena pred objavo povzetka na spletni strani EK)

Trajanje sheme ali individualne pomoči: Do 31. decembra 2013

Cilj pomoči: Podpora SME

Navedba členov Uredbe (ES) št. 1857/2006 in upravičeni stroški: Poglavje II. predloga Pravilnik o dodeljevanju pomoči za ohranjanje in razvoj kmetijstva in podeželja v Občini Vransko za programsko obdobje 2007–2013, vključuje ukrepe, ki predstavljajo državno pomoč, skladno z naslednjimi členi Uredbe Komisije (ES) št. 1857/2006 z dne 15. decembra 2006 o uporabi členov 87 in 88 Pogodbe ES pri državni pomoči za majhna in srednje velika podjetja, ki se ukvarjajo s proizvodnjo kmetijskih proizvodov, in o spremembi Uredbe (ES) št. 70/2001 (UL L 358, 16.12.2006, str. 3):

4. člen: Naložbe v kmetijska gospodarstva,

5. člen: Varstvo tradicionalne krajine in stavb,

6.člen: Premestitev kmetijskih gospodarstev v javnem interesu,

12.člen: Pomoč za plačilo zavarovalnih premij,

13. člen: Pomoč za zaokrožitev zemljišč,

14. člen: Pomoč za spodbujanje proizvodnje kakovostnih kmetijskih proizvodov,

15. člen: Zagotavljanje tehnične pomoči v kmetijskem sektorju

Zadevni gospodarski sektor(-ji): Kmetijstvo

Naziv in naslov organa, ki dodeli pomoč:

Občina Vransko Vransko 59 SLO-3305 Vransko

Spletni naslov: http://www.uradni-list.si/1/ulonline.jsp?urlid=200797&dhid=92173

Drugi podatki: Pri ukrepu za plačilo zavarovalnih premij za zavarovanje posevkov in plodov vključuje naslednje neugodne vremenske razmere, ki jih lahko izenačimo z naravnimi nesrečami: spomladanska pozeba, toča, udar strele, požar zaradi udara strele, vihar in poplave.

V pravilniku občine so izpolnjene zahteve Uredbe (ES) št. 1857/2006, ki se nanašajo na ukrepe, ki jih bo izvajala občina in določila splošnih določb (postopek pred dodelitvijo pomoči, kumulacija, transparentnost in spremljanje pomoči).

Župan občine Vransko

Franc SUŠNIK